Diari Oficial de la Generalitat Valenciana


Sumari del DOGV 4350, del 04-10-2002 (2002/10428)

DECRET 168/2002, d'1 d'octubre, del Govern Valencià, pel qual s'autoritza el canvi de titularitat d'un centre universitari.
---------------------------------------------------------------------------------------------------------------------------

### Dades del document

Número de DOGV
:   4350

Data del DOGV
:   04-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/10521


Data del document
:   01-10-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Paterna
    * universitat
    * legislació
    * ensenyament privat

DECRET 168/2002, d'1 d'octubre, del Govern Valencià, pel qual s'autoritza el canvi de titularitat d'un centre universitari. [2002/X10658]
  
Pel Decret 124/1999, de 16 d'agost, del Govern Valencià, es va adscriure el Centre Universitari Estema, de València, a la Universitat Miguel Hernández, d'Elx, la titularitat de la qual correspon a Centre Universitari Estema, SL.
  
La Universitat Miguel Hernández, d'Elx, per la Resolució Rectoral de 11 de febrer del 2002, ha iniciat expedient administratiu de canvi de titularitat del Centre Universitari Estema a favor de la Fundació Estema, Fundació de la Comunitat Valenciana.
  
Davant del notari senyor Joaquín Borrell García s'eleven a escriptura publica els acords socials de dissolució per cessió global d'actiu i passiu de Pladol, SA, i Centre Universitari, SL, a favor de la Fundació Estema, Fundació de la Comunitat Valenciana.
  
La Fundació Estema, amb domicili a Paterna, Parc Tecnològic, carrer Tres, sector Oest, és una entitat de caràcter cultural, docent, privada, sense finalitat lucrativa, inscrita en el Servici de Fundacions de la Conselleria de Cultura i Educació de la Generalitat Valenciana, el dia 16 de maig de 1995, amb el número 130 (V) i constituïda el 21 de desembre de 1994 davant el notari Antonio Beaus Codés, amb el número 2828 del seu protocol, modificada per una altra, de 26 d'abril de 1995 i atorgada davant el mateix notari amb el número 925 del seu protocol.
  
El Consell Econòmic de la Universitat Miguel Hernández, d'Elx, va emetre informe favorable sobre canvi de la titularitat, pel Acord de 26 de març del 2002.
  
Per tot això, de conformitat amb el que disposa la Llei Orgànica 6/2001, de 21 de desembre, d'Universitats, i el Decret 557/1991, de 12 d'abril, sobre Creació i Reconeixement d'Universitats i Centres Universitaris, a proposta del conseller de Cultura i Educació i després de la deliberació del Govern Valencià, en la reunió del dia 1 d'octubre de 2002,
  
DECRETE
  
Article 1
  
Autoritzar el canvi de titularitat del Centre Universitari Estema, adscrit a la Universitat Miguel Hernández, d'Elx, a favor de la Fundació Estema, Fundació de la Comunitat Valenciana.
  
Article 2
  
La Fundació Estema, Fundació de la Comunitat Valenciana, queda subrogada en tots els drets i obligacions de l'anterior titular: Centre Universitari Estema, SL.
  
DISPOSICIÓ FINAL
  
Este decret entrarà en vigor el sendemà de la seua publicació en el Diari Oficial de la Generalitat Valenciana.
  
València, 1 d'octubre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Cultura i Educació,
  
MANUEL TARANCÓN FANDOS